Først må vi si at du bør unngå å vaske regntøyet så langt det lar seg gjøre. Når barnet leker i barnehagen, så vil skitt, stein og sand legge seg på yttersiden av regntøyet. Dette kan det være fint å skylle av under vasken. Om du absolutt mener at regndressen er så skitten at den skal vaskes, så bør det gjøres på lav temperatur i vaskemaskin. 40 grader holder i massevis. Etter vask skal regntøyet henges opp uten å gå gjennom tørketrommel. Har barnet ditt regntøy i Gore-Tex, så skal dette helst vaskes for hånd med «skylle-metoden».